b'\n_START_ARTICLE_\nTrg (naselje)\n_START_PARAGRAPH_\nTrg (mercatum, mercatus, forum, Markt) je ime za obliko naselja, pa tudi ime za prostor ali del naselja, kjer poteka trgovanje.\n_START_SECTION_\nPolo\xc5\xbeaj v srednjem veku\n_START_PARAGRAPH_\nV srednjem veku je bil trg predvsem pravica do trgovanja. Podeljeval jo je vladar, ki mu je pripadala pristojbina od trgovskega blaga mitnina. Spo\xc4\x8detka so pravico podeljevali obstoje\xc4\x8dim naseljem, ohranjenim \xc5\xa1e iz antike. Na na\xc5\xa1ih tleh so bila taka naselja ohranjena na obali, v notranjosti pa je bilo edino zakonito tr\xc5\xbei\xc5\xa1\xc4\x8de Ptuj, kjer je Salzbur\xc5\xa1ka \xc5\xa1kofija leta 890 dobila pravico do mostu, mitnin in sodstva. Podobnih pisnih privilegijev ni ohranjenih veliko, iz imen krajev na na\xc5\xa1ih tleh pa ugotavljamo, da je bilo takih pravic podeljenih kar nekaj. Spomnimo se krajev z imenom Tr\xc5\xbei\xc4\x8d, Tr\xc5\xbei\xc5\xa1\xc4\x8de, Trgovi\xc5\xa1\xc4\x8de, Stari trg._NEWLINE_V 12. in 13. stoletjem so za\xc4\x8deli na\xc4\x8drtno ustanavljati naselja s tr\xc5\xbenim prostorom. To je bila me\xc5\xa1\xc4\x8danska naselbina z osebno svobodnim prebivalstvom in razlike med trgom in mestom \xc5\xa1e ni bilo. V virih ve\xc4\x8dkrat naletimo na poimenovanje forum ali civitas za isto naselbino. Pravno sta se forum in civitas za\xc4\x8dela razlikovati konec 13. stoletja, ko je mesto dobilo pravico do mestnega obzidja._NEWLINE_\xc5\xa0tevilni trgi so na Slovenskem nastali v 14. in 15. stoletju, v\xc4\x8dasih tudi s podelitvijo tr\xc5\xbenih pravic vasi. Trgi so bili ve\xc4\x8dinoma majhni, lahko pa so po \xc5\xa1tevilu prebivalstva presegli posamezna mesta. Nekatere trge so v drugi polovici 15. stoletja povzdignili v mesta zaradi obrambe pred Turki (Ko\xc4\x8devje, Kr\xc5\xa1ko, Vi\xc5\xa1nja Gora, Lo\xc5\xbe in morda \xc5\xa1e kak\xc5\xa1no.\n_START_SECTION_\nPolo\xc5\xbeaj v 19. in 20. stoletju\n_START_PARAGRAPH_\nV 19.stoletju so zaradi spremenjenih gospodarskih pogojev (industrializacija, gradnja \xc5\xbeeleznice ipd.) mnogi trgi propadli. Pre\xc5\xbeiveta delitev na trge in mesta je bila odpravljena po 2. svetovni vojni, nekaterim trgom so bile odvzete upravne funkcije. V samostojni Sloveniji so po letu 1994 nekatera nekdanja tr\xc5\xbena naselja postala sede\xc5\xbei ob\xc4\x8din.'